t_ja (2025-03-21 20:00:05+00:00): Ahoj,
tieto zmeny sú bohužiaľ takmer všetky úplne zle :(
Preto navrhujem, že vrátim OSM údaje do pôvodného stavu a keď si prečítaš pripomienky nižšie + doštuduješ si OSM wiki, skúsiš pridávať len malé zmeny naraz, a ak bude niečo treba opraviť, tak ťa na to upozorním. Vyhneme sa tejto situácii, že si venoval dosť času úpravám, ale výsledok je veľmi ďaleko od očakávania.

Pripomienky:
1) využitie pôdy (lúky, lesy, polia, rezidenčné oblasti) sa nekreslia cez seba: zakreslil si https://www.openstreetmap.org/way/1369888519 a https://www.openstreetmap.org/way/1369888518, pritom daná plocha je už dávno zakreslená https://www.openstreetmap.org/relation/5423130. Práve relácie sú preferovaný spôsob zakresľovania využitia oblasti, lebo stačí zakresliť "way" na hranici medzi lesom a lúkou, a túto "way" zdieľajú obe relácie lesa aj lúky. Taktiež sa medzi lúkou a lesom nenecháva medzera, pretože v realite so sebou susedia. Len upozorňujem, že "iD" editor, ktorý používaš, nie je vhodný na upravovanie relácií. Ak plánuješ pokračovať s OSM, bolo by vhodné prejsť na JOSM editor.

2) rovnako sa ani cesty nekreslia cez seba, napríklad si zakreslil hlavnú cestu https://www.openstreetmap.org/way/1369888427, a pritom je už dávno zakreslená, napr. https://www.openstreetmap.org/way/233668637 (a to aj reláciami pre linky MHD, cyklotrasy a podobne). Navyše si na takmer všetky zduplikované cesty pridal access=private (napr. https://www.openstreetmap.org/way/1369888458), čo nie je vôbec pravda. Privátna môže byť len cesta vedúca priamo k domu, t.j. od brány po dom. Viac info na OSM Wiki: https://wiki.openstreetmap.org/wiki/Key:access

3) tiež nemá význam kresliť budovy cez seba, napr. si zakreslil dom https://www.openstreetmap.org/way/1369888421 (a vôbec nie ako pravouhlý!), pritom je už zakreslený ako https://www.openstreetmap.org/way/1317175821, navyše aj s kompletnou adresou, a jeho obrys bol zakreslený z katastra, čo je ten napresnejší zdroj, aký môže byť.

4) vôbec si nečítal klasifikáciu ciest (a chodníkov) na https://wiki.openstreetmap.org/wiki/Key:highway . Lebo inak by si nezakreslil tento kúsok ako cestu druhej triedy: https://www.openstreetmap.org/way/1369888439, prípadne https://www.openstreetmap.org/way/1369888449 (a takých nezmyslov je tam viac). Taktiež highway=footway znamená spevnený chodník, ktorý na 99% sa vyskytuje len v zastavanom území, pritom si tak označil chodník lesom do Tepličky: https://www.openstreetmap.org/way/669564375, ktorý už predtým bol korektne označný ako highway=path, t.j. cestička, kde sa nezmestia dvojstopové vozidlá (na to slúži highway=track). Navyše si ho označil, že má spevnený povrch (asfalt alebo dlažobné kocky, viď https://wiki.openstreetmap.org/wiki/Key:surface), čo tiež nie je pravda.

5) tiež si treba prečítať o tagovaní energetiky: https://wiki.openstreetmap.org/wiki/Key:power, potom by si vedel, že nízkonapäťovvé vedenia (400V) sú "minor_line" a nie "line". Netuším, prečo si všetky elektrické stĺpy označil ako drevené (material=wood), keďže v živote som asi nevidel drevený elektrický sĺp (pri telefónnych sĺpoch je to bežné). A čo mi už rozum vôbec neberie, ako si mohol označiť stĺp vysokého napätia ako power=pole, keď bol korektne zaznačený ako power=tower (https://www.openstreetmap.org/node/2682046290/history, je to jasne vidieť podľa tieňa na leteckých snímkach) a ešte ho aj označiť za drevený?!

5) do tagu "name" patrí oficiálne pridelený názov, čiže "name=dedina" na tých duplicitných cestách je úplne scestný :(

6) pri posúvaní bodov treba byť opatrný, lebo ak ho používa viac ciest (t.j. je to križovatka), tak meníš geometriu všetkých pripojených ciest naraz. Len pri bežnom pozretí som našiel hneď tri takého poškodenia geometrie ciest: https://www.openstreetmap.org/node/5960688375, https://www.openstreetmap.org/node/9604178033 a https://www.openstreetmap.org/node/6270138192 (bude ich pravdepodobne viac). Dotknuté cesty sú v danom úseku úplne rovné, čo ale podľa aktuálnej mapy tak nevyzerá...

7) pre začiatočníka neodporúčam púšťať sa do relácií, obzvlášť nie "multipolygon" (https://wiki.openstreetmap.org/wiki/Relation:multipolygon) a už vôbec nie v "iD" editore (viď môj komentár vyššie). Pridávať "type=multipolygon" na "way" je zbytočné, napr. tu: https://www.openstreetmap.org/way/1369888376

8) prečo odmazávaš tag "source"? Slúži na identifikáciu, odkiaľ bol daný objekt zakreslený. Ak vidím na budove "source=kapor2", tak hneď viem, že budova bola zakresľovaná ešte zo starého katastra (t.j. má minimálne 10+ rokov), a je lepšie ju skontrolovať podľa aktuálneho katastra (a zmeniť na source=Zbgis), prípadne obresliť z leteckých snímok (a zmeniť na source=Ortofotomozaika SR). Keď sa ti nechce pridávať tento tag, tak ho nepoužívaj (stačí označiť source na sade zmien), ale určite nemaž existujúce dáta a tagovanie, ak na to nie je dostatočný dôvod!

9) ďalšia duplicita a navyše nepravdivá je https://www.openstreetmap.org/way/1369888505 - rezidenčná zóna je už zakreslená cez https://www.openstreetmap.org/relation/5364241, a Zástranie nie je dedina, ale mestská časť, čo je už korektne zaznačené dlhšiu dobu pomocou https://www.openstreetmap.org/node/721539498.

10) aký je zdroj tejto budovy: https://www.openstreetmap.org/way/1369888384 ? Určite to nie je z leteckých snímok, hodnota "vehicle dealership" je opäť vymyslená, a navyše je tá budova príliš veľká na to, aby bola skutočná.

11) tag "depth" (https://www.openstreetmap.org/way/610670803) sa pri potokoch a riekach nepoužíva, pretože v realite nie je možné zistiť túto hodnotu - neviem si predstaviť, že by niekto vošiel doprostred rieky a každých pár metrov by meral výšku hladiny, aby určil nejakú priemernú hodnotu. A tiež je otázne kedy by sa mala táto hodnota merať, lebo na jar býva hladina riek vyššia, lebo sa topí sneh, a v lete je zase výrazne nižšia. No a dva metre vody v tom potôčiku nie je ani omylom (možno na dĺžku, ale určite nie na výšku :) ).

12) označovať lesný chodník ako "foot=designated" tiež nie je správne, lebo to by znamenalo, že je tam umiestnená značka "chodník pre chodcov" viď. https://wiki.openstreetmap.org/wiki/Tag:foot=designated, ale v realite tam žiadna taká značka nie je.

Podrobnejšie analyzovať tvoje zmeny by si vyžadovalo viac času, ktorý nemám. Čiže je možné že sú tam aj ďalšie chyby, okrem tých spomenutých vyššie.

Dúfam, že ťa táto spätná väzba neodradí od mapovania do OSM, ale zoberieš ju s nadhľadom a zapracuješ na zlepšení. Z tejto sady zmien je vidieť, že aspoň niečo si si naštudoval, z geometrie tebou zakreslených ciest je vidieť, že si sa snažil čo najpresnejšie obkresliť cesty podľa leteckých snímkov. A tiež palec hore za doplnenie detailov ako pouličné lampy (ďalšie tagy ako "lamp_mount" nájdeš na https://wiki.openstreetmap.org/wiki/Tag:highway=street%20lamp) a utility_pole (ak sú to telefónne sĺpy, doplniť "utility=telecom" (https://wiki.openstreetmap.org/wiki/Key:utility). A klobúk dolu, že si použil Mapillary, málokto ho používa (asi kvôli slabému pokrytiu), lebo pri kombinácii s leteckými snímkami sa dajú čo najpresnejšie zakresliť nové objekty do OSM.

S pozdravom
Tibor